Анторян, Роберт Овакимович

Анторян Роберт Овакимович (1942 шеран 22 февраль, Тиблиси, Гуьржийн ССР, ССРС) — советийн а, кхазакхстанан а футболист, тренер, футболан арбитр.

 Биографи 

 Йуьхьанцара шераш 
Вина, кхиина Тиблисехь. АнторянгӀеран доьзал бехира гӀалин йуккъехь. Анторянан да — Оваким Арутюнович Туркойчоьра ведда эрмало вара, иза охьахиира дозанера Ахалкалаки гӀалахь. Тиблисе кхелхинчул тӀаьхьа Анторянан да мачаш йеш вара. ТӀаьхьуо Оваким Арутюнович бехк боцуш бехке вина бархӀ шо тоьхна лецира. Нана — Наталья Акоповна (ден фамили Джанкулашвили), хӀусамнана йара, бераш кхиор бен кхин болх беш йацара. Футболех Анторян левзира бераллехь дуьйна. Йуьхьанца иза левзира керташкахь, дас ца могуьйтура профессионалан ловзархо хила.

Анторянан дуьххьарлера футболан секци хилира футболан ишкол № 35. ТӀаьхьуо ишколан кххаа ловзархочуьнца дехьаваьккхира Футболан кегийрхойн ишколе, цигахь директор вара гӀараваьлла арбитр Баканидзе Григорий Константинович. Анторян оцу хенахь Ӏамош вара Баканидзес а, ССРС хьакъ долу тренера Гальперин Асер Марковича а, Баканидзе матчашкахь суьдхо волуш цуо хуьйцура иза.

ИссалгӀачу классехь «Къона динамохо» ишколаца йолчу матчехь турслочуьнца Ӏоттавелла Анторянан чӀогӀа коьртан хье лазийра. Оцу ловзаран моментера кхин ткъа минотехь левзира аренехь, тӀаккха гӀо хилла, самвелира дарбанцӀахь.

 «Кайрат» 
Оцу хенахь Анторянан да, лаьцначура цӀа веина, шен зудчун ненавешийца, шахматех ловзаран иссалгӀачу дуьненан чемпионанца Петросян Тигранца дагавала Москоха вахара. Хьешан цӀа чохь вевзира кхазакх, иза хиллера генара гергарло долуш Кунаев Динмухьамадца. Керла вевзинарг хиллера Кустанайн областан дахаран хьашташ кхочушдаран куратор, ден баланаш бевзина, ша волчу кхайкхира, гӀо дан дош делла. Иштта Анторянан да болх бан волавелира Кустанайхь.

Иза хиина, Анторянан нанас телеграммица Оваким Тиблисе а кхайкхина, дийхира кӀант ша волчу дӀавига аьлла. 1958 шеран июлехь Анторянан да кеманахь веина дӀавигира Роберт шеца Кустанай. Ишкол чекхйаьккхина, Анторян сихха ловза волавелира коьртачу командин йукъахь меттигерачу «Динамохь». 1959 шеран аьхка Кунаевн гергарниг дехьаваьккхира Алма-Ата, цунна тӀаьххье вахара Анторянан да а. ЦӀавеина матчера Робертан стоьла тӀехь ахча а, билет а, йаздина кехат а карийра, дас кхойкхура цуьнга шеца Кхазакхстанан коьрта шахьре. Цул тӀаьхьа Анторян левзира «Кайратан» кечаман тобанехь, ткъа 1959 шеран сентябрехь Болотов Владимира кхайкхира цуьнга коьртачу команде. Анторянца баьхкира Горбов Владислав, Омаров Диас, кевнахо Водопьянов Олег. Оцу хенахь хууш дара, йуха шарахь «Кайратан» ССРС А классан лакхарчу лигехь дебют хир юй. «Кайратан» коьрта тренер Глебов Николай Алма-Ата веира Москохара, амма футболисташна хьалха авторитет сиха йаьккхира. Николай Яковлевича йоцучу хенахь тӀеман кийча коллектив кхоьллира. Ловзархой аренехь вовшех кхетара, вовшеннан кхачамбацарш дӀабохура.

 Кхиамаш 
 ССРС Хьалхара лигин чемпион: 1967
 ССРС Хьалхара лигин детин совгӀатхо: 1969

 Хьажоргаш 
 Роберт АНТОРЯН: «У тех, кто помнит прошлое, есть и будущее»


Категори:ССРС футболисташ
Категори:ССРС футболан тренераш
Категори:Кхазакхстанан футболан тренераш
Категори:ССРС футболан суьдхой
Категори:ФК «Арарат» Ереван ловзархой
Категори:ФК «Астана-1964» ловзархой
Категори:ФК «Восток» ловзархой
Категори:ФК «Кайрат» ловзархой
Категори:ФК «Спартак» Семей ловзархой
Категори:ФК «Тараз» ловзархой
Категори:ФК «Шахтёр» Караганда ловзархой
Категори:ФК «Актобе» тренераш
Категори:ФК «Шахтёр» Караганда тренераш